CELEX: 62020TN0170
Language: mt
Date: 2020-03-18 00:00:00
Title: Kawża T-170/20: Rikors ippreżentat fit-18 ta’ Marzu 2020 – Rochefort vs Il-Parlament

8.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/26
            
         
      Rikors ippreżentat fit-18 ta’ Marzu 2020 – Rochefort vs Il-Parlament
      (Kawża T-170/20)
      (2020/C 191/35)
      Lingwa tal-kawża: il-Franċiż
      
         Partijiet
      
      
         Rikorrent: Robert Rochefort (Parigi, Franza) (rappreżentanti: M. Stasi, J. Teheux u J. Rikkers, avukati)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tas-Segretarju Ġenerali tal-Parlament Ewropew tas-17 ta’ Diċembru 2019;
               
            
                  —
               
               
                  tannulla n-nota ta’ debitu Nru 7000000069 tat-22 ta’ Jannar 2020 li tordna l-irkupru ta’ EUR 61 423,40;
               
            
                  —
               
               
                  tikkundanna lill-Parlament Ewropew għall-ispejjeż.
               
            
         Motivi u argumenti prinċipali
      
      Insostenn tar-rikors kontra d-deċiżjoni tas-Segretarju Ġenerali tal-Parlament Ewropew tas-17 ta’ Diċembru 2019 li jsir l-irkupru tas-somom imħallsa indebitament, abbażi tal-assistenza parlamentari, kif ukoll tan-nota ta’ debitu relattiva għalih, ir-rikorrent jinvoka erba’ motivi.
      
                  1.
               
               
                  L-ewwel motiv, ibbażat fuq motivazzjoni insuffiċjenti fid-deċiżjoni kkontestata sa fejn ir-raġunament tas-Segretarju Ġenerali tal-Parlament Ewropew ma huwiex ċar u sa fejn dan ma jindikax b’liema mod il-provi ppreżentati ma kinux jikkostitwixxu provi ta’ xogħol.
               
            
                  2.
               
               
                  It-tieni motiv, ibbażat fuq inverżjoni tal-oneru tal-prova. F’dan ir-rigward, ir-rikorrent iqis li ma huwiex l-obbligu tiegħu li jressaq il-prova tax-xogħol tal-assistent parlamentari tiegħu, iżda li b’mod kuntrarju huwa l-Parlament li għandu jressaq il-prova kuntrarja.
               
            
                  3.
               
               
                  It-tielet motiv, ibbażat fuq l-iżball ta’ evalwazzjoni tad-deċiżjoni kkontestata sa fejn il-fatti kkunsidrati mis-Segretarju Ġenerali tal-Parlament Ewropew ma humiex eżatti.
               
            
                  4.
               
               
                  Ir-raba’ motiv, ibbażat fuq il-prinċipju ta’ proporzjonalità sa fejn is-somma mitluba mingħand ir-rikorrent tissoponi li l-assistent parlamentari qatt ma ħadem għar-rikorrent.